

**Күләш Байсейітова атындағы Ұлттық опера және балет театры туралы**

Қазақстан Республикасы Президентінің Жарлығы 2000 жылғы 5 шілде N 416

      2000 жылдың Мәдениетті қолдау жылы болып жариялануына байланысты, сондай-ақ Астана қаласын одан әрі әлеуметтік-мәдени дамыту және аса көрнекті қазақ әншісі Күләш Байсейітованың есімін мәңгі есте қалдыру мақсатында қаулы етемін:

      1. Астана қаласындағы опера және балет театрына Ұлттық театр мәртебесі берілсін.

      2. Ұлттық опера және балет театры Қазақстан Республикасы халқының игілігі болып табылады деп белгіленсін.

      3. Қазақстан Республикасының Үкіметі:

      1) Театрды Күләш Байсейітова атындағы Ұлттық опера және балет театры деп қайта атасын;

      2) Театрға республикалық бюджеттен заңдарда белгіленген тәртіппен қаржылық қаражат бөлуді, сондай-ақ оның шығармашылық ұжымдарын қалыптастыруға жәрдем көрсетуді қамтамасыз етсін;

      3) осы Жарлықтан туындайтын өзге де шараларды қолдансын.

      4. Қазақстан Республикасының Үкіметі мен Астана қаласының әкімі Театрды материалдық-техникалық қамтамасыз ету және оның қызметкерлеріне басымдықпен тұрғын үй бөлу жөнінде шаралар қолдансын.        5. Осы Жарлық қол қойылған күнінен бастап күшіне енеді

       Қазақстан Республикасының

           Президенті

      Оқығандар: Икебаева А.Ж.

                 Багарова Ж.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК